2.9.2022
SK
Úradný vestník Európskej únie
C 335 A/5
— skúsenosti so zavádzaním zmien s cieľom modernizovať pracovné metódy a postupy pomocou technológií, — riadiace schopnosti, schopnosť navrhovať a zavádzať nové stratégie, formovať budúce ciele riaditeľstva pre inovácie a informačné technológie, prezentovať a vysvetľovať očakávané výsledky a aktívne spolupracovať s ostatnými riaditeľstvami, — motiváciu a interpersonálne zručnosti, — schopnosť komunikovať, verejne vystupovať, presviedčať a rokovať, — iniciatívnosť, proaktívnosť a preukázanú schopnosť presadzovať a úspešne zavádzať zmeny, — schopnosť zastupovať záujmy riaditeľstva a inštitúcie na medziinštitucionálnej úrovni.
Z praktických dôvodov a s cieľom čo najrýchlejšie ukončiť výberové konanie v záujme uchádzačov aj inštitúcie sa pohovor uskutoční v anglickom alebo vo francúzskom jazyku podľa výberu uchádzača.
V prípade uchádzačov, ktorých hlavným jazykom je angličtina alebo francúzština, sa počas pohovoru preverí aj uspokojivá znalosť ďalšieho úradného jazyka Európskej únie.
Okrem toho sa počas pohovoru bude posudzovať schopnosť efektívne komunikovať v ďalších úradných jazykoch Európskej únie (pozri bod 4).
V záujme čo najväčšej miery rozmanitosti medzi vyššími riadiacimi pracovníkmi sa v prípade niekoľkých rovnako vhodných uchádzačov, ktorí sa prihlásili v tej istej kategórii (článok 29 ods.
1 písm.
a) a b) alebo článok 29 ods.
2 v zostupnom poradí priority), uprednostnia ženy alebo uchádzači, ktorí pravdepodobne zvýšia geografickú rozmanitosť medzi vyššími riadiacimi pracovníkmi VR. 7.
Priebeh konania 7.1.
Podanie prihlášok Prihláška sa musí podať výlučne elektronicky vo formáte pdf, pričom súbor nesmie byť väčší ako 10 MB, a to na túto adresu: Director-IIT@cor.europa.eu.
Uchádzači so zdravotným postihnutím, ktoré im bráni podať prihlášku elektronicky, ju môžu poslať doporučene s doručenkou na adresu: Comité européen des régions, à l'attention du chef de l'unité Recrutement et carrière, 101 rue Belliard/Belliardstraat 101, 1040 Bruxelles/Brussel, BELGIQUE/BELGIË, s poznámkou „Confidentiel – avis de vacance – à ne pas ouvrir par le service courrier“ najneskôr do dátumu uzávierky uvedeného v bode 7.2, pričom rozhodujúci je dátum poštovej pečiatky.
V tomto prípade musia uchádzači k prihláške priložiť potvrdenie o zdravotnom postihnutí od oprávneného orgánu.
Takisto ich žiadame, aby písomne uviedli všetky požiadavky, ktorých splnenie považujú za nevyhnutné na to, aby sa im uľahčila účasť na výberovom konaní.
Každá ďalšia komunikácia medzi VR a týmito uchádzačmi bude prebiehať poštou.
VR si vyhradzuje právo požiadať o objasnenie požadovaných podporných dokumentov uvedených ďalej.
V prihláške musí byť v nadpise uvedené referenčné číslo tohto oznámenia o voľnom pracovnom mieste (COR/AD 14/30 BIS/22) a jej súčasťou musí byť: — sprievodný list (najviac päť strán) v anglickom alebo vo francúzskom jazyku, s dátumom a podpisom, v ktorom uchádzač vysvetlí, prečo chce zastávať funkciu riaditeľa riaditeľstva pre informačné technológie a ako chápe budúce výzvy, ktorým bude riaditeľstvo čeliť, ako sú uvedené v jeho sprievodnom liste, ako aj svoje predstavy o tom, ako čeliť týmto výzvam, — aktuálny životopis (vo formáte Europass), — čestné vyhlásenie s dátumom a podpisom (formulár v prílohe I) o splnení podmienok oprávnenosti uvedených v bode 4, — kontrolný zoznam uvedený v prílohe II s dátumom a podpisom, — kópia dokladu totožnosti, — kópia diplomu umožňujúceho zaradenie do príslušnej platovej triedy (pozri bod 4), — kópie podporných dokladov o odbornej praxi umožňujúcich overiť skúsenosti uchádzača podľa kritérií uvedených v bode 4, — príloha III s dátumom a podpisom.